Kramer begynte sesongen brukbart, med tangering av sin beste plassering, 5.-plass, i det første verdenscupløpet på 5000 meter i Calgary 13. november. Uka etter tok han sin første internasjonale seier på 5000 meter, med verdensrekord i Salt Lake City med tiden 6.08,78. Kramer gikk i par med Carl Verheijen, som hadde blitt nummer to i Calgary, og lå nesten to sekunder bak med 800 meter igjen, men avsluttet med en sisterunde på 28,19 og vant paret og distansen med to tideler.